Yaponiyada yurak shaklidagi mobil telefon sotuvga chiqadi

Yaponiyaning Ymobile kompaniyasi bozorga yurak shakliga keltiriladigan Heart 401AB mobil telefonini chiqaradi, deya xabar bermoqda Look At Me.

Telefon 23 mm qalinlikka ega bo‘lib, unda kamera mavjud emas, displey esa monoxrom bo‘lib, 128×36 piksellidir. U faqat qo‘ng‘iroqlarni amalga oshirishi va qabul qilishi mumkin, boshqa funksiyalar ko‘zda tutilmagan.

Bundan tashqari, telefonda qurilma egasiga smartfondagi adreslar kitobini Heart 401AB’ga o‘tkazishga yordam beruvchi maxsus dastur bor.

Telefon qizil va qora rangli korpuslarda chiqariladi, shuningdek uning Sailor Moon animesiga bag‘ishlangan qo‘shimcha versiyasi ham bor.